China Life Insurance

China Life Insurance Company Limited (forkortet China Life) (, , ) er et kinesisk forsikringsselskab. Selskabet, der er baseret i Beijing tilbyder livsforsikringer og livrenteprodukter.

China Life Insurance Company Limited er den største udbyder af livsforsikringer i Kina. Virksomheden tilbyder individuelle livsforsikringer, gruppeliv, ulykkesforsikringer og sundhedsforsikringer. China Life besidder 45 % af dette marked. China Life er det eneste livsforsikringsselskab der har tilladelse til at sælge livsforsikringer overalt i Kina. Koncernen driver 8.000 lokale kontorer, 4.800 afdelingskontorer, 3.000 kundeservicekontorer og 87.000 salgssteder i eksempelvis banker, postkontorer, hoteller, lufthavne, rejsebureauer og lignende. Virksomheden har omkring 67.000 ansatte og mere end 100 mio. korttids forsikringstagere og mere end 150 mio. langtidsforsikringstagere. Koncernens samlede omsætning var i 2003 på 9,5 mia. US $.

Historie 
Tidslinie: 
1919: American Asiatic Underwriters (senere AIG) etableres i Shanghai. 

1929: Tai Ping Insurance Company etableres i Shanghai.
 
1931: China Insurance Company etableres i Shanghai. 

1949: Kinas nationalstyre overtager alle forsikringsoperationer i fastlandskina og etablerer People's Insurance Company of China (PICC). 

1959: Forsikringsoperationer afskaffes med undtagelse af udenlandske (søfarts og luftfarts) forsikringsbehov. PICC bliver en afdeling i centralbanken. 

1979: Efter lanceringen af økonomiske reformer begynder PICC at udstede forsikringspolicer, men ikke livsforsikringsrelaterede policer. 

1980: Et joint venture skabes sammen med AIG. 

1982: PICC begynder at udstede livsforsikringspolicer. 

1988: Det kinesiske statsstyre giver licens til de første konkurrerende forsikringsselskaber.
1996: PICC rekonstrueres som PICC Group, et holdinselskab for livsforsikringer, genforsikringer og ejendomsforsikringer.
 
1999: PICC Group opløses og erstattes af fire statsejede virksomheder inklusive China Life Insurance. 

2003: China Life børsnoteres på Hong Kong Stock Exchange og New York Stock Exchange i årets største børsnotering.
 
2004: China Life bekendtgør sine intentioner om at diversificere sig til asset management, brokerage services og bankservices.

På vej mod et åbent marked 

PICC fastholdt sit monopol indtil slutningen af 1980'erne, dog blev monopolet officielt afskaffet i 1988. Licenser blev givet til virksomhedens første konkurrencer inklusive Ping An og China Pacific og American Insurance Group. I løbet af 1990'erne åbnede PICC også afdelinger steder som Singapore, Hongkong, Tokyo og London.

Kinas styre gav gennem 1990'erne licenser til i alt 16 forsikringsselskaber. Det stigende konkurrence krævede en ny virksomhedsstruktur. 
The increasingly competitive environment led to a need to change PICC's structure. I 1996 blev virksomheden restruktureret til et holdingsselskab kaldet PICC Group. Det blev igen opdelt i datterselskaberne PICC Life, PICC Property og PICC Reinsurance. PICC Group opererede i begyndelsen under kontrol af People's Bank of China.

Efter årtusindskiftet begyndte planerne om at børsnoterede China Life. I 2003 var planerne så fremskredne at børsnoteringen blev en realitet den 18. december 2003.

Kilder

Eksterne henvisninger 
 China Life Insurance official website
 e-chinalife.com
 CHINA LIFE INSURANCE CO-ADR (LFC:New York Consolidated): Board of Directors - Businessweek

Forsikringsselskaber fra Kina
Statsejede virksomheder fra Kina
Virksomheder i Beijing
Etableret i 2003